Wolfgang Ketterle

Wolfgang Ketterle (født 21. oktober 1957 i Heidelberg) er en tysk fysiker.

Ketterle ble tildelt Nobelprisen i fysikk i 2001, sammen med amerikanerne Carl Wieman og Eric Allin Cornell, for  oppnåelsen av Bose-Einstein-kondensasjon i fortynnede gasser   av alkaliatomer og for tidlige fundamentale  studier av egenskapene  til  kondensater.

I 1924 gjorde den indiske   fysikeren Bose   viktige teoretiske beregninger på lyspartikler. Han sendte resultatene   til Einstein, som utvidet teorien til en viss   type atomer.   Einstein forutså at dersom man kjøler ned en gass   av slike atomer ved svært lave temperaturer, ville alle atomene   plutselig samles i lavest mulig energitilstand. Prosessen ligner den når  væskedråper dannes fra en gass, og kalles  derfor kondensasjon  (Bose-Einstein-kondensasjon).

Først i 1995  lyktes Cornell og  hans medarbeidere å oppnå denne ekstreme  materietilstanden. Cornell og  Wiemann fikk deretter frem et rent kondensat  på rundt    rubidiumatomer ved 20–nK   (nanokelvin), dvs 0,000 000 02 grader over det absolutte nullpunkt.

Uavhengig av Cornell og   Wiemans arbeid, gjorde Ketterle tilsvarende eksperimenter   på natriumatomer. Kondensatet som han lykkes i  å  fremstille inneholdt mer atomer og kunne derfor brukes til å  undersøke  fenomenet nærmere. Ved hjelp av to separate kondensatorer, som fikk ekspandere inn i   hverandre, kunne man få frem svært tydelige interferensmønster. Dette eksperimentet  viste  altså at kondensaten inneholdt helt koordinerte atomer.

Ketterle tok doktorgrad i fysikk i 1986, ved Ludwig-Maximilians-Universität München og Max-Planck-Institut for kvanteoptikk i Garching. Han er nå professor ved Massachusetts Institute of Technology (MIT).

Referanser

Eksterne lenker 

Tyske fysikere
Professorer ved MIT
Nobelprisvinnere (fysikk)
Personer fra Heidelberg
Fødsler i 1957